Κατερίνα Παπανάτσιου

Η Κατερίνα Παπανάτσιου γεννήθηκε στον Αλμυρό της Μαγνησίας στις 7 Μαρτίου 1960, πραγματοποίησε σπουδές στο τμήμα της ανώτατης Βιομηχανικής Σχολής Θεσσαλονίκης (Πανεπιστήμιο Μακεδονίας), είναι οικονομολόγος και πολιτικός του ΣΥΡΙΖΑ. Είναι παντρεμένη και έχει 2 παιδιά.

 Πολιτική σταδιοδρομία 
Μεταπολιτευτικά εντάχθηκε στην Αριστερά, αρχικά στην ΚΝΕ και κατόπιν στο ΚΚΕ. Είναι μέλος του Συνασπισμού της Αριστεράς και της Προόδου από την ίδρυσή του και στη συνέχεια του ΣΥΡΙΖΑ.

Εκλέχτηκε βουλευτής Μαγνησίας στις εκλογές του Ιανουαρίου και του Σεπτεμβρίου του 2015. Είναι μέλος της Επιτροπής του απολογισμού και του γενικού ισολογισμού του Κράτους και ελέγχου της εκτέλεσης του προϋπολογισμού του Κράτους, της Ειδικής Μόνιμης Επιτροπής Περιφερειών και της Υποεπιτροπής νησιωτικών και ορεινών περιοχών της Βουλής.

Στον ανασχηματισμό της δεύτερης κυβέρνησης Τσίπρα ανέλαβε το χαρτοφυλάκιο της Υφυπουργού Οικονομικών.

Παραπομπές

Κατηγορία:Έλληνες οικονομολόγοι
Κατηγορία:Βουλευτές Μαγνησίας
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Έλληνες υφυπουργοί Οικονομικών